
REDOVNA SKUPŠTINA VATROGASNE ZAJEDNICE KARLOVAČKE ŽUPANIJE
Pravutina, 13. ožujak 2014.

I Z V J E Š Ć E     Z A P O V J E D N I K A   
 O STANJU VATROGASNE SLUŽBE KARLOVAČKE ŽUPANIJE ZA 2013. godinu 
UVOD
U svrhu  zaštite  života  ljudi  i  imovine  od  požara   poduzimaju  se  mjere   i  radnje  za otklanjanje  uzroka   požara,  za  sprječavanje  nastajanja  i   širenja  požara,  za  otkrivanje  i gašenje  požara, za  utvrđivanje  uzroka  požara   kao  i  za  pružanje  pomoći  kod  otklanjanja posljedica   prouzrokovanih   požarom   (Zakon   o  zaštiti   od  požara,  „Narodne   novine“,   broj
92/10).
Kako nalaže Zakon o zaštiti od požara  u Planovima zaštite od požara, koje su donijeli Županija, Gradovi i Općine, propisane su mjere  i radnje koje treba  poduzimati na određenom području, a koji se ažuriraju svake  godine.
Vatrogasna djelatnost, kao  dio ukupne  zaštite od požara te sustava zaštitite i spašavanja, sudjelovanje je u provedbi preventivnih mjera  zaštite od požara  i eksplozija, gašenje požara  i spašavanje ljudi i imovine ugroženih  požarom    i   eksplozijom,  pružanje  tehničke  pomoći  u   nezgodama  i   opasnim situacijama, te obavljanje i drugih poslova u nesrećama, ekološkim i inim nesrećama (Zakon o vatrogastvu, „Narodne  novine“, broj 139/04). 
U  Republici  Hrvatskoj   jedinice  lokalne  samouprave  (općine  i   gradovi)  dužne   su ustrojiti operativne vatrogasne postrojbe, a  za  organiziranost, opremljenost i  intervencijsku spremnost istih odgovoran je županijski vatrogasni zapovjednik.
Zadaće  Vatrogasne zajednice Karlovačke županije su organiziranje cjelokupnog vatrogasnog  sustava  za  poboljšanje učinkovitosti i razvoja vatrogasne službe sukladno gospodarskom i tehnološkom razvoju  društva, provedba mjera  za ujednačavanje  stupnja  zaštite  od  požara   na   cijelom  području   Županije,  te   preventivno djelovanje u pogledu smanjenja rizika od nastajanja požara  i drugih nesreća.
PROVEDBA ZAKONA  I  MJERA ZAŠTITE OD POŽARA 
Većina  jedinica  lokalne  samouprave  s  područja  županije  i   Županija  donijele  su procjene ugroženosti i  planove zaštite od  požara .   U većini slučaja planovi ZOP-a nisu provedivi niti usklađeni s Planovima viših razina te samo zadovoljavaju zakonsku formu bez posebnog učinka u stvaranju učinkovite vatrogasne službe na području Karlovačke županije. Treba međutim napomenuti kako su financijske mogućnosti često  ograničavajući čimbenik, tako  da sve  mjere   propisane  planovima  nisu  do  kraja  provedene (protupožarni  putevi,  hidrantska mreža, vatrogasna oprema).

Procjenu ugroženosti od požara i tehnoloških eksplozija za Karlovačku županiju je zastarjela i sukladno zakonu potrebno je izvršiti reviziju  ali ista ovisi o dinamici donošenja Procjena na razinama JLS tako da je nužno ubrzati i uskladiti aktivnosti .  
Skupština Karlovačke županije 2013  godine.  donijela je Odluku o mjerama za spriječavanja nastajanja požara na otvorenom prostoru. Ista je imala učinak no prilikom provedbe uočeni su mali nedostaci koje će trebati ispraviti izmjenama i dopunama .  
Temeljem  Programa  aktivnosti  u  provedbi  posebnih  mjera   zaštite  od  požara   od interesa za  Republiku Hrvatsku  za  2013.  godinu održani su  svi pripremni sastanci za  ljetnu protupožarnu sezonu  te ispunjene sve obveze  propisane navedenim programom.
 Vatrogasna zajednica Karlovačke županije nije imala aktivnosti na dislokaciji tijekom ljetne požarne sezone jer je od strane Glavnog vatrogasnog zapovjednika bila zadužena prema potrebi izvršiti izvanrednu dislokaciju vatrogasnih snaga iz sjedišta.   
Plan motrenja, čuvanja  i  ophodnje te  mjere  zabrane nekontroliranog i  neovlaštenog pristupa i boravka  na prostorima ili građevinama za razdoblje visokog indeksa ili vrlo visokog indeksa opasnosti od nastanka požara  u 2013.g. za područje Županije izrađen je na način da pokriva  sve  prostore  jedinica  lokalne  samouprave  u  koje  su  ujedno   uključene  površine Hrvatskih šuma. Hrvatske šume  nisu dostavile potpune grafičke mateijale navedene u svojim Planovima  iako su imale zakonsku obvezu koja nalaže dostavu podataka čak u odrđenom elektroničkom obliku. 
  Područje Karlovačke županije  pokriveno  je  vatrogasnim  postrojbama  s  24- satnim dežurstvom na  2 lokacije (Javne  vatrogasne postrojbe Karlovac i Ogulin). Na 1 lokaciji tijekom dana  to  obavlja dobrovoljna vatrogasno društvo s profesionalnom jezgrom( DVDSlunj).
U odnosu  na druge  dijelove Hrvatske na prostoru Karlovačke županije neke  posebnosti zahtijevaju dodatne mjere  i radnje po pitanju organizacije vatrogasne službe:
· velika površina –slaba naseljenost

· nejednolika pozicioniranje vatrogasnih postrojbi

· zbog posljedica rata opustošena i minsko sumnjiva područja  

· mnogo neobrađenih i zapuštenih poljoprivrednih površina
· veliki tranzit transportnih sredstava i opasnih tvari 

· koncentracija svih vrsta energetske infrastrukture

Slijedom navedenih činjenica, uz druge  potencijalne opasnosti, potrebno je imati razgranatu mrežu  dobro  organiziranih vatrogasnih postrojbi.
VATROGASNA INFRASTRUKTURA
Prema djelomičnoj statistici koju posjedujemo u Vatrogasnoj zajednici Karlovačke županije na području odgovornosti djeluje ukupno 2 Javne vatrogasne  postrojbe  i  99  Dobrovoljnih vatrogasnih društava .
Kroz nepotpun informacijski sustav “Vatrogasna mreža” u 99 DVD-a evidentirano je oko 800 operativnih dobrovoljnih  vatrogasaca  a u dvije Javne vatrogasne postrojbe Karlovac i Ogulin te DVD-u Slunj ukupno 77 profesionalnih vatrogasaca . 

.   
U   Karlovačkoj županiji za svoj operativni rad vatrogasne postrojbe  trenutno  koriste  95  vatrogasnih  vozila  kojima  se  obavljaju operativni poslovi gašenja požara, tehničke i ostale intervencije, 77 vozila koja služe za prijevoz vatrogasaca ili osnovne vatrogasne opreme za gašenje požara, te 7 zapovjednih vozila. Vatrogasna vozila u prosjeku su vrlo stara i potrebna su velika ulaganja u održavanje a  upitna je njihova operativna spremnost.  
Od velikog su značaja za operativu nova vatrogasna vozila koja su uz potporu Države nabavile JVP-e grada Karlovca i Ogulina te vozila u gradovima Ozalj i Slunj koji su izvršili  nabavu novih operativnih vozila iz vlastitih proračuna.
Na osnovu procjena ugroženosti za područja pojedinih lokalnih samouprava, odnosno za područje Karlovačke županije,potrebno je nabaviti  određeni broj novih vozila različite namjene, kojima bi se zamijenila postojeća jer su dotrajala ili za ona područja koja ih uopće ne posjeduju. Manji broj vozila je novije proizvodnje, dok su ostala stara i nepouzdana s čestim kvarovima. Osnovnih kompleta vatrogasne opreme za gašenje požara ima 115 i ukupno 114 vatrogasnih motornih štrcaljki. 
Vatrogasna  zajednica Karlovačke županije do sada nije izradila srednjeročni plan  nabavke i  opremanja vatrogasnih postrojbi tako da su određena financijska sredstva dijeljena sukladno godišnjim odlukama i zahtjevima članica. 

Jedinice lokalne samouprave, Županija, vatrogasna zajednica, vatrogasne postrojbe (JVP,DVD) kontinuirano rade  na  poboljšanju vatrogasne infrastrukture (vatrogasni domovi, spremišta) ali u skladu s financijskim mogućnostima tako da nema projekata izgradnje novih vatrogasnih objekata već se aktivnosti provode na održavanju i dogradnji postojećih. Nedostatak adekvatnog prostora za smještaj vatrogasne opreme i vozila uzrokuje i smanjenje učinkovitosti vatrogasne službe općenito.
Sukladno Zakonu o vatrogastvu i Pravilniku o minimumu tehničke opremljenosti i sredstava vatrogasnih postrojbi, te  ostalim zakonskim propisima, vatrogasnim postrojbama nedostaje dio propisane opreme, pogotovo one  potrebne za djelovanje u slučaju iznenadnog događaja  izazvanog  opasnim  tvarima,  dok  na  pojedinim  područjima  nedostaje  i  osnovna oprema za djelovanje na  tehničkim intervencijama i potresima.
Iako je Planom ZOP-a za Karlovačku županiju definiran način zaprimanja dojave , uzbunjivanje vatrogasnih snaga te komunikacija i izvješćivanje  u vatrogasnoj službi pojavljuju se problemi koji često mogu uzrokovati neučinkovitost vatrogasne službe.

Naime zaprimanje dojave za požar na broj 193 na više mjesta te direktno prosljeđivanje dojave s broja 112 uzrokuje lošu kordinaciju vatrogasnih snaga po pitanju provođenja  intervencija  i samog izvješćivanja o vatrogasnim intervencijama. 

Vatrogasni sustav radio veze  je u lošem  tehničkom i organizacijskom  stanju i ne garantira učinkovtu komunikaciju korisnicima jer  je zastario i nema učikovitu prostornu pokrivenost na području Karlovačke županije. Smetnje na sustavu radio veze su učestale  jer dolaze iz susjednih područja a ovlaštena državna tijela ne mogu otkloniti navedene kvarove.     
VATROGASNE INTERVECIJE
Karakteristika  vatrogasnih  intervencija  u Karlovačkoj  županiji  su  da  se sve   intervencije,  bilo  na   stambenim,  gospodarskim  ili   prometnim  objektima  nimalo  ne razlikuju  od  intervencija  koje  obavljaju  vatrogasne  postrojbe u  sredinama  sa sličnom površinom i  brojem stanovnika.  Te   su   intervencije  u   pravilu  daleko  kraće   vremenske  trajnosti  i   s   manje uključenih vatrogasaca u  odnosu   na  intervencije na  otvorenom s  raslinjem. 
	VATROGASNE INTERVENCIJE NA PODRUČJU ODGOVORNOSTI KARLOVAČKE ŽUPANIJE OD 01.01.2013. DO 31.10.2013. god.

	PODRUČJE JL/PS
	POŽAR (građevina)
	POŽAR (dimnjaka)
	POŽAR (otv. prost)
	POŽAR (promet)
	AKCIDE. (građevina)
	AKCIDE.I (promet)
	TEHN. INT. (građevine)
	TEHN. INT. (promet)
	POŽAR (ostalo)
	OSTALO
	UKUPNO

	KARLOVAČKA ŽUPANIJA
	120
	53
	195
	23
	29
	18
	401
	78
	65
	116
	1098

	KARLOVAC
	82
	27
	75
	15
	22
	16
	236
	34
	38
	60
	605

	VOJNIĆ
	3
	 
	8
	1
	 
	 
	 
	3
	 
	6
	21

	KRNJAK
	1
	 
	5
	1
	 
	 
	 
	 
	 
	2
	9

	DUGA RESA
	1
	7
	5
	 
	 
	 
	25
	9
	 
	 
	47

	BARILOVIĆ
	1
	 
	11
	 
	 
	 
	4
	7
	 
	1
	24

	BOSILJEVO
	 
	 
	2
	 
	 
	 
	 
	 
	 
	 
	2

	GENERALSKI STOL
	4
	 
	9
	1
	 
	 
	2
	3
	1
	 
	20

	OGULIN
	7
	12
	22
	4
	5
	1
	52
	14
	 
	13
	130

	PLAŠKI
	1
	 
	8
	 
	1
	 
	7
	1
	 
	2
	20

	SABORSKO
	 
	 
	1
	 
	 
	 
	 
	 
	 
	 
	1

	TOUNJ
	3
	1
	8
	 
	 
	 
	 
	 
	 
	 
	12

	JOSIPDOL
	3
	 
	8
	 
	 
	 
	59
	1
	 
	12
	83

	SLUNJ
	5
	2
	18
	1
	1
	1
	10
	5
	1
	11
	55

	CETINGRAD
	 
	 
	 
	 
	 
	 
	 
	 
	4
	 
	4

	RAKOVICA
	2
	 
	3
	 
	 
	 
	 
	 
	 
	2
	7

	OZALJ
	4
	1
	1
	 
	 
	 
	 
	 
	19
	1
	26

	NETRETIĆ
	1
	1
	4
	 
	 
	 
	 
	 
	 
	 
	6

	DRAGANIĆ
	1
	2
	4
	 
	 
	 
	5
	1
	1
	5
	19

	LASINJA
	 
	 
	1
	 
	 
	 
	1
	 
	1
	 
	3

	RIBNIK
	 
	 
	1
	 
	 
	 
	 
	 
	 
	 
	1

	ŽAKANJE
	 
	 
	1
	 
	 
	 
	 
	 
	 
	 
	1

	KAMANJE
	1
	 
	 
	 
	 
	 
	 
	 
	 
	1
	2


Iz  tablice   Pregleda   intervencija   vidljivo   je   da   od   ukupnog    broja    intervencija prevladava  požar   otvorenog  prostora  i   požar   građevina,  tijekom  godine   uslijed vremenskih  neprilika  evidentiran je    povećani  broj  tehničkih  intervencija  (spašavanja  –  i   na objektima, snijeg, poplava).
Požari raslinja iziskuju daleko veći broj vatrogasaca po događaju i daleko veće  vremensko angažiranje. Oni su  u pravilu sezonskog karaktera što  otežava kontinuitet organiziranosti, jer  se  iz relativno umjerene  potrebe,  u  određenom  vremenskom  periodu  sve   treba   podrediti  zahtjevnom ustroju   i  brojnosti.  Najzahtjevnije  i  najbrojnije  intervencije  su  upravo   proljetnom i  ljetnom  sušnom periodu.

Veliki   broj   požara   otvorenog  prostora  ukazuje   na   nedovoljnu   pažnju   građana  i nepridržavanja  Odluke  o  mjeram za spriječavanje nastanka požara na otvorenom prostoru te je   potrebno  poduzeti  i  jače  mjere kontrole,  prevencije i edukacije.
ZAKLJUČAK
1. Sve  jedinice  lokalne  samouprave  moraju   ispoštovati  odredbe  vlastitih  Procjena ugroženosti od požara i tehnoloških eksplozija i Planova zaštite od  požara, a  to  se  u  prvom  redu  odnosi na  osnivanje i  opremanje procjenom i planom utvrđenog broja  vatrogasnih postrojbi, te osigurati planirani broj osposobljenih i propisanom osobnom zaštitnom opremom opremljenih vatrogasaca.
2. Sve jedinice lokalne samouprave sustavno raditi  na  planiranju i nabavci  neophodne i nedostajuće vatrogasne opreme (vatrogasna vozila , oprema za opasne tvari, oprema za  spašavanje u  slučaju potresa, tehnička sredstva, sustav radio veze, osobna zaštitna oprema) i izgradnji vatrogasnih domova  i spremišta.
3. Radi poboljšanja učinkovitosti vatrogasne službe na razini  Karlovačke županije potrebno je ustrojiti jedinstveni sustav prijema dojave na broj 193 , uzbunjivanje vatrogasnih snaga , komunikacije  te izvještavanja formiranjem županijskog vatrogasnog operativnog centra (ŽVOC).
4. Stalno   skrbiti   o  stručnom  usavršavanju  i opremanju pripadnika   vatrogasnih   postrojbi   (stručni seminari, vatrogasne vježbe,  vatrogasna natjecanja).
5. Sustavno raditi  na  uključivanju  što  većeg   broja  mladih  u  vatrogasnu organizaciju, kako   bi  ih  se   putem  stručnog  osposobljavanja,  vatrogasnih  natjecanja  i   vježbi postupno uključivalo u vatrogasne postrojbe, te  kako  bi, nakon  punoljetnosti, mogli popunjavati operativne vatrogasne postrojbe
6. Županija,  Gradovi  i  Općine  i pravne osobe  trebaju u  svojim  proračunima  za  2014.  godinu  osigurati financijska   sredstva  sukladno   odredbama  Zakona   o   vatrogastvu,   obvezama  iz Programa  aktivnosti  u  provedbi  posebnih  mjera   zaštite  od  požara   od  interesa  za Republiku  Hrvatsku   u  2014.   godini  te  vlastitim  Procjenama ugroženosti od požara i tehnoloških eksplozija i  Planovima zaštite od  požara .

Županijski vatrogasni zapovjednik

